Nacho Libre

Nacho Libre (euskaraz Nacho Aske), 2006ko Jared Hess estatubatuar zinema zuzendariaren kirol komedia film bat da. Jack Black, Héctor Jiménez eta Ana de la Reguera aktoreek antzeztu zuten. Soinu banda Danny Elfman musikagileak konposatu zuen.

Argumentua 

Mexiko, Oaxaca. Nacho (Jack Black) talenturik gabeko gizasemea da. Umezurtza eta moja monasterio batean hazia, orain sukaldaria den arren, ez dirudi bere lekua topatzen duenik. Nachok mosnasteriko umezurtzentzat sukaldatzen du, baina bere platerak kaxkarrak dira. Bere iritziz, lehengai txarra duelako. Umezurtz gaixoentzat jaki hobeagoak sukaldatzeko eta bide batez Ahizpa Encarnación (Ana de la Reguera) ederra txunditzeko zeozer egin beharrean dagoela jabetuko da.

Orduan, Nachori borroka librean jardunez dirua irabaz dezakela otuko zaio, eta kirol honetarako berezko dohaiak dituela ohartuko da. Ezohiko lankide bati elkartuko zaio, Esqueleto (Héctor Jiménez), oso gizon mehea, eta bizitzan lehenbizikoz helburu bat izango du. Monasterioko mojak borroka librearen guztiz aurka daude eta Nachok bere bizimodu bikoitza ezkutatu beharko du. Borrokatzen ari dela, bere nortasuna mozorro urdin batez ezkutatu eta Mexikoko borrokalari ospetsuenei aurre egingo die, betiere umezurtzak hobekiago bizi daitezen.

Aktoreak 
 Jack Black: Ignacio/Nacho
 Troy Gentile: Ignacio gaztea
 Ana de la Reguera: Ahizpa Encarnación
 Héctor Jiménez: Steven/Esqueleto
 César González: Ramses
 Carla Jimenez: Cándida
 Richard Montoya: Guillermo
 Enrique Munoz: Ramsesen managerra
 Moisés Arias: Juan Pablo
 Donald Chambers: Silencio
 Darius Rose: Chancho
 Peter Stormare: Enperadorea
 Diego Eduardo Gomez: Chuy
 Craig Williams: El Snowflake
 Mascarita Dorada: Los Duendes taldeko kidea

Kanpo estekak 
 IMDBko fitxa irakurgai 

Ameriketako Estatu Batuetako filmak
Umorezko filmak
Borroka libreari buruzko filmak
Kristautasunari buruzko filmak
Umezurtzei buruzko filmak
Danny Elfmanen soinu bandadun filmak
2000ko hamarkadan girotutako filmak
Mexikon girotutako filmak